Сярод аграгарадкоў раёна Рубель – другі па колькасці насельніцтва ўслед за Альшанамі. Хатомель хоць і значна меншы за “суседа”, але на раённым фоне ўваходзіць у лік “моцных сераднякоў”. Рубель і Хатомель славяцца працавітымі людзьмі, якія жывуць на зямлі. З-за адсутнасці якой-небудзь прамысловасці рубельцы і хатомельцы вымушаны зарабляць на жыццё вырошчваннем сельгаспрадукцыі. Вялікая частка жыхароў, пераважна мужчын, пастаянна знаходзіцца на сезонных заробках па ўсіх кутках Беларусі і Расіі.